මින් අනතුරුව සිදුවන්නේ, නැකැත්කරුවකු වෙත ගොස් මල්වර නැකැත සාදා ගැනීමයි. නැකැත්කරු මල්වර නැකැත ලෙස සුබ කාලය තීරණය කරයි. එය දැරිය නෑවීම සඳහා සුදුසු වේලාවයි. මීට අමතරව නැකැත්කරු, දැරිය උදෑසන ඇඳගෙන සිටි ඇඳුමේ වර්ණය, ඇයගේ ගතිගුණ, අනාගතයේ විවාහ ජීවිතය සම්බන්ධ කරුණු ද අධ්‍යාපනික තත්ත්වය ද සඳහන් කරන්නට ද අමතක නොකරයි. ඉන් පසුව, තෙල් වළං ළිප තැබීම චාරිත‍්‍රය ඉටු කරන්නේ දැරියගේ කිලි පාකිරීමටය. මෙහිදී පිරිසුදු මැටි බඳුනක් ගෙන දැරිය භාවිත කළ කිලිටි ඇඳුම් පැලඳුම් එම බඳුනේ දමා නෑඹිලියකින් වසයි. මෙහිදී කිලිටි රෙදි බඳුන රෙදි නැන්දා විසින් දියේ පාකරයි. මේ අනුව, ගලායන දියක මෙලෙස කරන්නේ දැරියගේ දෝෂ සහ නිවෙසට ඇතිවිය හැකි දෝෂ මගහරවා ගැනීම සඳහාය. දැරිය නැකැතට නෑවීමේදී පොල් මල් ගෙඩි හොඳින් පීදී ඇත්නම් විවාහය සාර්ථක වේ. ආර්ථික තත්ත්වය එමෙන්ම දරුඵල තිබෙන බව ද මෙයින් පෙන්නුම් කරන්නාහුය.
තෙල් වලං ලිප තැබිමේ චාරිත්‍රය සිදුකරන්නේ කුමකටද?
දැරියගේ කිලි පාකිරීමටය